


Z A P I S N I K

S 27. sjednice Vijeća mjesnog odbora Gornje Vrapče, održane 3. srpnja  2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola,  Karlo Mandarić, Božena Dukmenić i Ivan Lalić.
.
NENAZOČNI ČLANOVI  VIJEĆA: Vinko Lalek.

Predsjedava: Karlo Mandarić, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 6, od ukupno 7 članova, što znači da Vijeće može pravovaljano  donositi odluke  te otvara  27. sjednicu Vijeća mjesnog odbora s predloženim dnevnim redom:


DNEVNI RED:


1. Plan prioriteta za 2024.
2. Dopisi i odgovori gradskih ureda
3. Informacija s koordinacije predsjednika Vijeća Gradske četvrti Podsused - Vrapče i
predsjednika mjesnih odbora s područja GČ Podsused – Vrapče
4. Prijedlog zaključka o razrješenju predsjednika Vijeća Mjesnog odbora Gornje Vrapče
5. Izbor predsjednika Vijeća Mjesnog odbora Gornje Vrapče
6. Zaključci na temelju zahtjeva građana
7. Razno

Po jednoglasnom prihvaćanju Dnevnog reda, predsjednik daje zapisnik 26. sjednice na usvajanje. Zapisnik 26. sjednice  jednoglasno je usvojen, te se pristupilo  se raspravi  redom po točkama.


ODLUKE


Točka 1.

Vijećnici su dopunili popis plana prioriteta za 2024. godinu, s obzirom da je većina projekata ostala neizvršena. Tablica s popisom plana prioriteta će biti proslijeđena prije samog zapisnika.






Točka 2.

Dopisi i odgovori gradski ureda

Zaprimljen je dopis GRADSKOG UREDA ZA OBNOVU, IZGRADNJU, PROSTORNO UREŠENJE, GRADITELJSTVO, KOMUNALTN POSLOVE I PROMET, Klasa: 340-08/22-002/486, Urbroj: 251-10-41-1/005-23-6; potraživanje postavljanja nove uzdignute plohe na Vrapčanskoj ulici nije moguće zbog zavoja, šahtova te kolnih ulaza. Gradski ured predlaže lokaciju uzdignute plohe popraćeno slikovnim prikazom u dopisu. 

ZAKLJUČAK

Prije donošenja zaključka, vijećnici su upoznali građane s prijedlogom gradskog ureda. Građani NISU suglasni s ponuđenom lokacijom, te Vijeće mjesnog odbora jednoglasno zaključuje da se navedeni prijedlog ne realizira i traži novo riješenje za postavljanje uzdignute plohe na Vrapčanskoj ulici.


Točka 3.

Vijeće mjesnog odbora upoznato je s ključnim točkama s Koordinacije predsjednika Vijeća Gradske četvrti Podsused - Vrapče i predsjednika mjesnih odbora s područja GČ Podsused – Vrapče.


Točka 4. 

Prijedlog zaključka o razrješenju predsjednika Vijeća Mjesnog odbora Gornje Vrapče.

Zaključak

I. Utvrđuje se da je Anđelko Vučenik podnio ostavku na dužnost predsjednika Vijeća
Mjesnog odbora Gornje Vrapče, dana 29. lipnja 2023.
II. Anđelko Vučenik razrješuje se dužnosti predsjednika Vijeća Mjesnog odbora Gornje
Vrapče, danom utvrđivanja podnošenja ostavke 3. srpnja 2023.
III. Ovaj će zaključak biti objavljen na oglasnoj ploči u sjedištu Mjesnog odbora Gornje
Vrapče.












Točka 5. 

Izbor predsjednika Vijeća Mjesnog odbora Gornje Vrapče.

Izboru predsjednika je prisustvovalo 6 od 7 članova Vijeća Mjesnog odbora Gornje Vrapče. Rezultat glasanja je 5 glasova za, te 1 glas protiv za izbor novog predsjednika.

Zaključak

I. Za predsjednika Vijeća Mjesnog odbora Gornje Vrapče izabran je Karlo Mandarić.
II. Ovaj će zaključak biti objavljen na oglasnoj ploči u sjedištu Mjesnog odbora Gornje
Vrapče.


Točka 6.

Nije bilo zahtjeva građana.


Točka 7.

Vijeće traži da se poduzmu sljedeće radnje:

· čišćenje šahtova u od Pustakove ulice do Kukoljine ulice uslijed začepljenja zbog učestalih kiša.
· ćišćenje šahtova u ulici Trdice.
· košnju trave duž cijele ulice Vrapčanska 
· košnju trave na Trgu Stjepana Severa.
· malčiranje živice u ulici Trdice, Pustakove ulice, Srešev klanac
· čišćenje i farbanje rukohvata na sjevernoj strani groblja.
· zamjenu uništene dječje igračke ispred trgovine Konzum.
· postavljanje oglasnih ploča na Trgu Stjepana Severa i na raskršću ulica Trdice i Pustakova.
· prethodno traženo -  izlaz službenih osoba za produženje autobusne linije u ulici Horvatnica temeljem novih prijedloga trase autobusne linije uz pristanak stanara na adresi Horvatnica 88A

Sjednica je završila u 21 sat i 30 minuta.



Predsjednik
Vijeća Mjesnog odbora
   Karlo Mandarić v.r.






















